open-index/open-wikipedia-markdown huggingface dataset:
Hanriot HD.32

**Hanriot HD.32** oli 1920. aastail Prantsusmaal konstrueeritud ja ehitatud õppe-treeningulennuk. 

## Arendus ja tootmine
Hanriot HD.32 oli sama firma õppelennuki Hanriot HD.14 arendus. Kui HD.14 oli puitkonstruktsioonis, siis HD.32 loomisel asendati osa puitdetaile metallist detailide vastu. Samuti vähendati lennuki tiivaulatust ning muudeti mitmeid muid detaile. 

HD.32 osales 1924. aastal korraldatud Prantsusmaa uue õppelennuki konkursil ning võitis selle. Ehitati seerias Prantsusmaa õhujõududele nimetuse **HD.32 EP2** all. Siiski oli Prantsusmaa kodumaine õppelennukite turg liiga väike ning firma üritas leida lennukile ostjaid ka välismaal. Selleks korraldati mitmeid promolende ning tänu sellele õnnestus müüa üks lennuk Jaapanisse, mõned lennukid El Salvadori ning kolm lennukit Paraguayle.

## Versioonid
***HD.32** (ka H.32) – Le Rhône 9C mootoriga esimene sarja peamine versioon. Ehitati peamiselt Prantsusmaa lennuväele, mõni lennuk õnnestus ka eksportida.
***HD.320** (ka H.320) – Salmson 9Ac mootoriga versioon, 12 ehitati Prantsusmaal ning müüdi 1926. aastal Jugoslaaviale, 45 ehitati alates 1928. aastast litsentsi alusel Zmaj Zemun tehases Jugoslaavias.
***HD.321** (ka H.321) – Clerget 9B mootoriga versioon, 11 ehitati nullist, 4 ehitati ringi HD.32 lennukeist ning veel neli HD.14 lennukeist. Eesti ostis kaks HD.321 lennukit.
***H.40S** – Jugoslaavias ehitati kaksteist H.320 lennukit ümber sanitaarlennukeiks, mis said nimetuse H.40S

## Kasutus Eestis
Eesti lennuvägi ostis 1920. aastail Prantsusmaalt hävituslennukeid Gourdou Leseurre GL.22, SPAD S.VII ja luurelennukeid Potez 25. Nii otsustati prooviks osta ka prantsuse õppe-treeningulennukeid. 1927. aasta märtsis sõlmiti firmaga Aéroplanes Hanriot et Cie. kahe HD.321 õppelennuki ostuleping. Need jõudsid Eestisse sama aasta septembris ning võeti kasutusele oktoobris.

Soodsama hinna jaoks pidid lennukid saama Esimese maailmasõja ajal ehitatud ning eesti motoristidele Avro 504K lennukite pealt juba tuttavad, kuid kasutamata Clerget 9 mootorid. Lennukite kättesaamisel avastati, et tegelikult oli neile pandud juba kasutusel olnud ning remonditud mootorid, pealegi veel lepingus mainitust teisest seeriast. Kuna tootja keeldus viga tunnistamast ning kohtuskäik oleks kujunenud mootorite hinnavahest kallimaks, siis sellega lepiti. Rohkem lennukeid samalt firmalt lihtsalt enam ei tellitud.

Lennukid võeti algul kasutusele lennukooli teenindanud eskadrillis nr 9. 1930. aastal anti aga üle Tartus asunud eskadrilli nr 5, mis sama aasta sees formeeriti Üksikuks Lennudivisjoniks nr. 2. Jäidki selle divisjoni treeningulennukeiks, üks neist loeti 1937. aastal edasiseks kasutamiseks kõlbmatuks ning kanti maha. Teine pidas vastu kuni 1940. aastani. 

## Vaata ka
* Eesti sõjalennukite loend (1918–1940)

## Kirjandus
*Frederik Gerdessen, Toivo Kitvel, Johannes Tilk. Aeg. Mehed. Lennukid. Eesti lennunduse arengulugu kuni 1940. aastani. Eesti Entsüklopeediakirjastus, Tallinn 2001.
*Arvo Lennart Vercamer ja Toivo Kitvel. "Põhjakotkad 2". Külim, Tallinn 2015.

## Välislingid
Ängie

**Angelina Dehn**, lavanimega **Ängie**, on Rootsi pop- ja *[[trap-hop]]*'i laulja.

## Lapsepõlv ja karjäär
Dehn sündis Stockholmis ja kasvas üles Nynäshamni linnas.

Ta tundis ennast sõprade poolt kõrvale tõrjutuna, kui nad said teada tema tüdruksõbrast. Dehn võitles noorukieas aktiivsus- ja tähelepanuhäire ning vaimse tervise häiretega ning mõtles enesetapule, kuid leidis leevendust kanepist. Ta on tunnistanud, et oli varem narkomaan, kuid on nüüdseks narkootikumidest loobunud.

Pärast seda kui Dehn oli laadinud Snapchatti üles Death Teami räpikavereid, pakuti talle esimese singli stuudiosalvestuse võimalust. Enne oma singliga saavutatud tähelepanu pälvimist töötas ta baarimehe, lasteaiaõpetaja ja aknapaigaldajana.

Tal on plaadileping Rich Parents AB-ga (Universal Music AB allüksus). Tema debüütalbum "Suicidal Since 1995" ilmus aprillis 2018.

## Diskograafia
### Albumid
* "Suicidal Since 1995" (2018)

### Singlid

### Muusikavideod
Medeia (Delacroix)

"**Medeia**" (tuntud ka kui "Raevukas Medeia", prantsuse keeles "Médée furieuse"), on prantsuse kunstniku Eugène Delacroix' (1798–1863) teos.
Hobuseasjanduse ja -Arendamise Armastajate Ühing

**Hobuseasjanduse ja -Arendamise Armastajate Ühing** oli maailmasõdade vahel Eestis tegutsenud organisatsioon, mis ühendas hobuseasjandusega seotud inimesi. Ühing registreeriti 14. aprillil 1922. Ühingu loomise idee käisid välja eeskätt Ratsarügemendi ohvitserid.

Eesti Ratsaspordi Liit loeb oma eelkäijaks just seda ühingut.

## Viited
Gigantopithecus

***Gigantopithecus*** on väljasurnud hiidinimlaste perekond, kes olid teada olevalt suurimad Maal elanud esikloomalised. Suurim liik *[[G. blacki]]* oli kahele jalale tõustes umbes 3 meetri pikkune ja kaalus 200–300 kg, seega olid nad kaalult raskemad kui tänapäeva gorillad. Nad elutsesid praeguse Indoneesia, Vietnami, India ja Hiina aladel ligikaudu 9 miljonit kuni 100 000 aastat enne meie ajaarvamist.

Nad olid orangutani-sarnased, olles viimaste sugulased. Nad olid rohusööjad ning toitusid peamiselt bambusest. Tõenäoliselt nende populatsioon vähenes seoses vihmametsade taandumisega. Vaid Vietnamist ja Lõuna-Hiinast leitud säilmed kujutavad endast fossiliseerunud hambaid ja lõualuid, mille põhjal saab rekonstrueerida nende arvatavat väljanägemist, toetudes nüüdisaegsete inimlaste koljude eripäradele.

Mõned krüptozooloogiast huvitatud inimesed kahtlustavad, et tõendamata eksistentsiga, kuigi paljude mägirahvaste folkloorist tuntud, lumeinimesed või suurjalad võivad olla *gigantopithecuse* liikide ellujäänud järeltulijad. Seos on aga väheusutav — pigem kinnitab see vaid seda, et taoline hiiglaslikkus inimlase puhul on olnud võimalik.

## Liigid
**[[Gigantopithecus blacki]]* *†*
**[[Gigantopithecus bilaspurensis]]* *†*
**[[Gigantopithecus giganteus]]* *†*

## Viited
Emma Nylén

**Emma Nylén** (sündinud 4. mail 1977 Stockholmis) on Rootsi muusik. 

Ta on eelkõige tuntud kui ansambli Paris klahvpillimängija ja kitarrist. 

Oma sooloesinemistel kasutab ta pseudonüümi Emmon. Emmonina hakkas ta esinema Konstfacki (kunstiülikoolis) Stockholmis 2001. aastal.

## Diskograafia

* The Art and the Evil (2007)
* Closet Wanderings (2009)
* Nomme (2011)
Just Nuisance

**Just Nuisance** oli Saksa dogi, ainus ametlikult Suurbritannia kuningliku mereväe koosseisu arvatud koer.

Toiduratsioonide saamise võimaldamiseks edutati koer auastmest *[[ordinary seaman]]* auastmesse *[[able seaman]]*. 

Koer saadeti viimsele teekonnale kõrgeimate sõjaväeliste auavaldustega, kahurisaluudi saatel.


Justnuisancestatue.jpg|Mälestussammas Simon's Townis (LAV)
Just Nuisance's Grave (1).jpg|Päisekivi haual
Mademoiselle Rose

"**Mademoiselle Rose**" on prantsuse kunstniku Eugène Delacroix' (1798–1863) teos.

Maali Louvre'is asuv versioon valmis enne 1824. aastat, teose üks versioon asub Alte Nationalgaleries Berliinis.
Lissi Dancefloor Disaster

**Lissi Dancefloor Disaster** on Rootsi eksperimentaalse ''electropop''<nowiki/>'i ansambel, mille liikmed on Josefin Lindh ja Johan Tilli. 

Nad panid oma duetile nime Johani kassi Lissi järgi. 

Nende debüütalbum "Waves" ilmus 27. veebruaril 2013. Johan on ka *[[indie pop]]*'i ansambli Death Team liige.

## Diskograafia
### EP-d
* Counterpoint (2008)
* Lissi Dancefloor Disaster EP (2009)
* As We Plz (2011)

### Stuudioalbumid
* Waves (2013)

### Singlid

### Muusikavideod
Henric Hund

**Henric Hund** oli Taani hindamisraamatus mainitud Eestimaa vasall 13. sajandil.

Talle kuulus Paasvere (Payſſeueræ) külas 8 adramaad, mida ta polnud saanud kuningalt (*non a rege*). Samas külas kuulus kuningale (*dom. rex*) 8 ja Mæinardile 7 (*non a rege*) adramaad.

Paul Johanseni arvates võib ta olla samane 1252. aastal Mindeni piiskopkonnas mainitud Henricus de Hunte'ga. 1348. aastal oli Henricus dictus Hunt Tallinna kodanik ja majaomanik.
Ustavus (mälestusmärk)

„**Ustavus**“ on saksa lambakoerale püstitatud mälestusmärk Venemaal Samara oblastis Togliattis.

Koer elas 1995. aastast surmani 2002. aastal ühes paigas; legendi kohaselt oli ta ainus autoõnnetuse üleelanu. Teda toideti, üritati kodustada, ehitati koerakuut, kuid ta ei lahkunud kohalt isegi halvast ilmast hoolimata.

## Välislingid
* 
* Places of Interest  Interesting Places of Togliatti (inglise keeles)
Amokijooks

**Amokijooks** on äkiline märatsushoog (**amok** või **amokk**), mis võib avalduda hullushoos raevununa ringitormamise ja ettejuhtuvate inimeste surmamise või asjade hävitamise püüdena. Väljend (*meng-âmuk*) pärineb malai keelest.

Sündroomina käsitletakse seda veel 2000. aastal avaldatud (DSM-IV TR) ameerika psühhiaatriliste haiguste klassifikatsioonis Diagnostic and Statistical Manual of Mental Disorders. Tänapäeval võib sellena näiteks vaadelda koera pöörast hävitustööd elutoa diivani kallal.

## Vaata ka
*Raev
Teenistusaste (Venemaa)

**Teenistusaste** (vene keeles классный чин) on Venemaal föderaalseaduse või muu õigusaktiga kehtestatud riigiteenistuse süsteemis ametiisikute kvalifikatsiooni ja ametikohale vastavust tähistav aste (klass). 

Teenistusastet antakse: 
*föderaalse tsiviilteenistuse riigiteenistujatele
*Venemaa Föderatsiooni subjektide tsiviilteenistuse riigiteenistujatele
*õiguskaitseorganite teenistujatele
*munitsipaalteenistuse teenistujatele

## Vaata ka
*Teenistusaste
*Venemaa Föderatsiooni 1. klassi tõeline riiginõunik
Venemaa Föderatsiooni 1. klassi tõeline riiginõunik

**Venemaa Föderatsiooni 1. klassi tõeline riiginõunik** (vene keeles действительный государственный советник Российской Федерации 1 класса) on Venemaa kõrgeim teenistusaste föderaalse tasandi  tsiviilteenistuse riigiteenistujatele.

## Vastavus
Venemaa Föderatsiooni 1. klassi tõelisele riiginõunikule vastab:
*sõjaväeline auaste: armeekindral, kindralpolkovnik
*eriauaste: Venemaa Föderatsiooni politseikindral, Venemaa Föderatsiooni justiitskindral, Venemaa Föderatsiooni tolliteenistuse tõeline riiginõunik, politsei kindralpolkovnik, tolliteenistuse kindralpolkovnik, justiitskindralpolkovnik
*teenistusaste: Venemaa Föderatsiooni 1. klassi tõeline justiitsriiginõunik, Venemaa Föderatsiooni tõeline justiitsriiginõunik

## Venemaa Föderatsiooni 1. klassi tõelisi riiginõunikuid
*1996 – Anatoli Tšubais
*1996 – Aleksei Kudrin
*1997 – Vladimir Putin
*1997 – Boriss Berezovski
*1997 – Boris Minț
*1998 – Oleg Sõssujev
*2000 – Dmitri Medvedev
*2000 – Vladislav Surkov
*2000 – Mihhail Fradkov
*2000 – Sergei Kirijenko
*2001 – Aleksei Uljukajev
*2002 – Elvira Nabiullina
*2003 – Vladimir Jakunin
*2003 – Tatjana Golikova
*2004 – Igor Šuvalov
*2005 – Dmitri Peskov
*2006 – Sergei Sobjanin
*2008 – Anton Vaino
*2008 – Leonid Reiman
*2011 – Tatjana Ševtsova
*2011 – Andrei Beloussov

## Vaata ka
*riiginõunik (Venemaa)

## Viited
Margo Teder

**Margo Teder** (sündinud 3. jaanuaril 1973) on eesti näitleja ja lavastaja.

Ta on Eesti Lavastajate Liidu liige 2. juulist 2015.

## Haridustee
*1980–1991 Tartu 8. Keskkool
*1993–1997 Tallinna Pedagoogikaülikool, näitejuhtimine

## Töö
*1991–1993 Tartu Ülikooli Raamatukogu – desinfektor (raamatute puhastamine ja restaureerimine)
*1997. aastast on ta näitleja VAT Teatris
*1999. aastast on ta Foorum-teatri projektijuht Eestis
*1998–2001 Tallinna 32. Keskkooli näiteringi juhendaja
*1999–2003 Festivali "Vägivallata noorus" projektijuht
*2005. aastast on ta T-Teatri (Tallinna Tehnikaülikooli tudengiteater) lavastaja

## Välislingid
*Elulugu lavastajate liidu kodulehel
*Elulugu VAT Teatri kodulehel
Carrie-Anne Moss

**Carrie-Anne Moss** (sündinud 21. augustil 1967) on Kanada näitleja. Ta sai maailmakuulsaks oma rolliga "Matrixi" triloogias, kus kehastas Trinityt. 

Ta on mänginud ka filmides nagu "Memento" (2000), "Red Planet" (2000), "Chocolat" (2000). "Fido" (2006), "Snow Cake" (2006), "Distrubia" (2007), "Unthinkable" (2010), "Silent Hill: Revelation" (2012) ja "Pompei (2014). 

Moss kehastab praegu Jeri Hogarthi mitmes Marveli universumi telesarjas, peamiselt "Jessica Jonesis" (2015–).

## Isiklikku
Moss abiellus 1999. aastal Ameerika Ühendriikide näitleja Steven Royga, neil on kaks poega ja tütar.

## Viited

## Välislingid
* 
* Carrie-Anne Moss IMDb-s
Liivlaste Liit

**Liivlaste Liit** (ka **Liivlaste Ühing**, **Liivi Liit**, **Liivi Selts**; liivi keeles Līvõd Īt) on 1922 asutatud (1988 taasasutatud) liivi kultuurist huvitatuid inimesi ühendav organisatsioon, mis tegutseb Lätis. Liidu eesmärk on arendada liivi kultuuriga seonduvat. Liidu peamaja (Liivi rahvamaja) asub liivlaste külas Mazirbe. Liidu eesotsas on Dāvis Stalts. 

Liidul on tänapäeval 360 liiget, kelle seas on nii liivlasi, lätlasi kui ka venelasi.

Liidu tegevust on toetanud Eesti ja Soome riik.
Helsingi Teatriakadeemia

**Helsingi Kunstiülikooli teatriakadeemia** (soome keeles *Taideyliopiston Teatterikorkeakoulu*, lühend **TeaK**) on teatri- ja tantsuharidust andev kõrgkool Soomes. See kool on üks Helsingi Kunstiülikooli kolmest akadeemiast.

Kool asutati 1979. aastal Helsingi Teatriakadeemia (ka Soome Teatriakadeemia, soome keeles *Teatterikorkeakoulu*) nime all. 2013. aastal liideti see vastloodud Helsingi Kunstiülikooliga. Helsingi teatriakadeemias õpib umbes 350 üliõpilast.

## Viited

## Välislingid
* Koduleht
Taimi Parve

**Taimi Parve** (sünninimi **Taimi Lõokene**; 19. veebruar 1926 Misso vald, Vastseliina kihelkond, Võrumaa – 5. jaanuar 2022) oli eesti loomaarst.

## Hariduskäik
Õppis Võru 1. Keskkoolis. Lõpetas Tartu Riikliku Ülikooli 1949. aastal loomaarsti erialal. Soovis ja tal ka soovitati pärast lõpetamist jääda ülikooli teadustööd tegema, aga keeruliste poliitiliste olude tõttu oli sunnitud lahkuma. Aastatel 1965–1970 õppis Tartu Riiklikus Ülikoolis psühholoogiat. 

## Töökohad ja ametid
Pärast ülikooli lõpetamist töötas Virumaal Kadrinas veterinaararstina. 1951. aastal osales Rakvere veterinaarapteegi rajamisel ja selle korraldamisel. Rakvere rajooni peaveterinaararsti-inspektorina (1955–1985) juhtis loomade nakkushaiguste (veiste leukoos ja tuberkuloos).

Tema juhtimisel likvideeriti suu- ja sõrataudi juhtum veistel Tõrmas 1956. aastal. Järgmisel aastal diagnoositi ja likvideeriti Rakvere linnas ja seda ümbritsevates piirkondades sigade katk, mille algallikas oli Tõrma karusloomakasvatusse imporditud loomne sööt. Ta osales ka pügaraia vaktsiini LTF-130 tootmise rajamisel Haljala biotsehhis.

## Liikmesus
Kuulus taasasutatud Eesti Loomaarstide Ühingu esimesse juhatusse.

## Poliitiline tegevus
Kandideeris 1992. aasta Riigikogu valimistel Järva-Viru ringkonnas.

## Tunnustus
*1997 Eesti Punase Risti V klassi teenetemärk
*1999 Kodanikupäeva aumärk
*2007 Lääne-Virumaa vapimärk
*2017 Eesti Loomaarstide Ühingu elutööpreemia

## Pere
Tema abikaasa oli eesti loomaarstiteadlane Valdar Parve. Nende poeg on filosoof ja arst Valdar Parve.

## Viited
Hella (eesnimi)

**Hella** on naisenimi. See on levinud Eestis, Soomes, Hollandis ja Saksamaal. Islandil on see kasutusel mehenimena.

1. jaanuari 2023 seisuga oli Eestis eesnimi Hella 63 naisel. Hella oli populaarsuselt 1042. naisenimi.

1. jaanuari 2018 seisuga oli eesnimi Hella 73 naisel. Hella oli Eestis populaarsuselt 897. naisenimi. Kõige populaarsem oli eesnimi Hella vanuserühmas 80–84, kus neid oli 10 000 elaniku kohta 3,7. Hella oli keskmiselt 63 aasta vanune (mediaanvanus oli 76). 

Lätis oli 2021. aasta 30. juuni seisuga eesnimi Hella 5 inimesel.

## Nime kandjaid
* Hella Asur
* Hella Haasse
* Hella Kink
* Hella Tedder
* Hella Wuolijoki

## Viited
Zouhair Bahaoui

**Zouhair Taoufik Bahaoui** (sündinud 22. novembril 1995), esinejanimega **Zouhair Bahaoui** (araabia keeles: زهير البهاوي‎), on Maroko räppar, laulja ja laulukirjutaja. Ta pälvis tähelepanu 2017. aasta singliga "Hasta Luego", millest sai suur hitt nii Marokos kui ka selle naaberriikides.

## Karjäär
Bahaoui alustas lauljakarjääri pärast 2015. aasta talendisaate võitmist. Auhinnaraha eest sai ta salvestada oma 2016. aastal ilmunud debüütsingli . Läbimurde tegi tema kolmas laul "Hasta Luego", mis valmis koostöös TiiwTiiwi ja CHK-ga. Selle muusikavideot on vaadatud üle 160 miljoni korra. Bahaoui kandideeris popmuusika kategoorias 2017. aasta Maroko muusikaauhinnale, kuid ei saanud seda.

## Diskograafia

### Singlid

### Muusikavideod
Sergei Kirijenko

**Sergei Vladilenovitš Kirijenko** (vene keeles Сергей Владиленович Кириенко; sündinud 26. juulil 1962 Suhhumis Abhaasi ANSV-s Nõukogude Liidus) on Venemaa riigitegelane ja poliitik. Ta töötab 2016. aastast Venemaa Föderatsiooni Presidendi Administratsiooni juhi esimese asetäitjana. 

1998. aastal oli Kirijenko lühikest aega Venemaa peaminister. Seejärel töötas ka Venemaa tuumasektorit haldava Rosatomi direktorina juhtides selle tõusu edukaks eksportivaks suurettevõtteks.

Ta on 2000. aastast Venemaa Föderatsiooni 1. klassi tõeline riiginõunik. 

## Elulugu

Pärast Viktor Tšernomõrdini juhitud valitsuse tagasiastumist määras 23. märtsil 1998 president Boriss Jeltsin peaministri kohuseid täitma Sergei Kirijenko, kes seni oli töötanud kütuse ja energeetika ministri esimese asetäitjana. 1998. aasta aprillist augustini oli Kirijenko Venemaa Föderatsiooni Valitsuse esimees. Vallandati mõni päev pärast Venemaa maksujõuetuse väljakuulutamist ja rubla devalveerimist (läks ajalukku kui "defolt"). Tema asetäitjate seas olid Boriss Nemtsov ja Oleg Sõssujev.

1999. aastal kandideeris Kirijenko Moskva linnapea valimistel, kus kogus 11,2% valijate häältest ja jäi Juri Lužkovi järel teiseks. Aastatel 1999–2000 oli ta Riigiduuma liige. Ta oli 2001. aastal asutatud poliitilise partei Paremjõudude Liidu üks viiest kaasesimehest.

Aastatel 2005–2016 oli ta riikliku aatomienergia korporatsiooni Rosatom peadirektor. 2016. aastast töötab ta Venemaa Föderatsiooni Presidendi Administratsiooni juhi esimese asetäitjana.

5. juulil 2018 ilmus meedias teade, et president Vladimir Putin andis oma kinnise seadusega Kirijenkole Venemaa Föderatsiooni kangelase aunimetuse. Kremlis kommentaaridest sellel teemal hoiduti.

Pärast seda, kui riiklikult kontrollitud ettevõtted võtsid 2021. aastal üle VKontakte, anti selle juhtimine Sergei Kirijenko pojale Vladimirile.

Arvatakse, et pärast Venemaa sissetungi Ukrainasse võib olla Kirijenko kontrolli all antud okupeeritud alade haldamine.

## Viited

## Välislingid
*СМИ: Кириенко дали звание Героя не за выборы Путина. mk.ru, 5. juuli 2018
* "The Telegraph: Venemaa järgmiseks juhiks võib saada Sergei Kirijenko" ERR, 25. oktoober 2022
Pentti Irval

**Pentti Irval** (29. oktoober 1958 Rakvere – 14. september 2005) oli eesti loomaarst. Temalt tuli oluline panus veterinaariaalasesse seadusloomesse ja veterinaarteenistuse struktuuri ümberkorraldusse pärast Eesti Vabariigi taasiseseisvumist.

## Elulugu
Alghariduse omandas Rägavere algkoolis ja 1977. lõpetas Rakvere 1. Keskkooli. Loomaarsti hariduse omandas Eesti Põllumajanduse Akadeemias (EPA), mille lõpetas 1982. aastal ja siis suundus tööle Rakvere rajooni Kullaru sohvoosi. Aastatel 1988–1991 õppis EPA aspirantuuris veterinaarorganisatsiooni alal. Osales Eesti Loomaarstide Ühingu taaskäivitamisel ning selle esimeses juhatuses ja igapäevases tegevuses. Samuti oli korporatsiooni Fraternitas Tartuensis liige ja EELK Viru-Jaakobi kiriku juhatuse esimees. Asutas 1992. aastal AS Remediumi, mis tegeles loomasööda ja veterinaarravimite hulgimüügiga. Pärast tema ootamatut surma võtsid ettevõtte juhtimise üle tema lapsed.

## Töökohad ja ametid
* Rakvere rajoonidevahelise veterinaarlaboratooriumi juhataja (1984–1986)
* Rakvere rajooni peaveterinaararst ja hiljem Lääne-Virumaa Veterinaarkeskuse juhataja (1986–1998)
* AS Remedium asutaja ja juhatuse liige (1992–2005)

## Tunnustus
* 1991 – Viron Kultuurirahasto Suomessa Säätio (Soome-Eesti Kultuurkapitali sihtasutuse) stipendium – Eesti Vabariigi veterinaarse seadustiku koostamiseks Soome Vabariigi Põllu- ja Metsamajandusministeeriumi veterinaaria osakonna juures
* 2002 – Rakvere aasta tegija – Vilde 14a hoone ehitamise eest 

## Viited
Pacific Northwest

**Pacific Northwest** (inglise keeles ***Pacific Northwest,*** lühendina *PNW*, harvem ***Cascadia***) on geograafiline regioon Põhja-Ameerika mandri läänerannikul, mida piiritleb Vaikne ookean läänekaares ja Kaskaadide mäestik põhjaloode-lõunakagu suunal. Kuigi ühtegi piiritlust ei ole kokku lepitud, moodustavad kõige sagedasema kontseptsiooni Kanada provints Briti Columbia ja Ameerika Ühendriikide osariigid Idaho, Oregon ja Washington. Laiemalt võib sinna hulka lugeda veel Kagu-Alaska, Edela-Yukoni ja Põhja-California territooriumeid ning Põhja-Nevada ja mandrilahkmest ida poole jäävad Lääne-Montana ja Lääne-Wyomingi osasid.

## Rahvastik
Regiooni rahvastatuimad suurlinnapiirkonnad on Suur-Seattle 3,7 miljoni inimesega, Suur-Vancouver 2,5 miljoni inimesega ning Suur-Portland 2,4 miljoni inimesega.
### Põlisrahvad
#### Rannikuhõimud
Tlingit, Nisga'a, Haida, Tsimshian, Gitxsan, Haisla, Heiltsuk, Nuxalk, Wuikinuxv, Kwakwaka'wakw, Nuu-chah-nulth, Makah, Ranniku-Salish, Chimakum, Quileute, Willapa, Chinook ja Tillamook

#### Kõrglavahõimud

## Loodus

Regioon on tuntud enda saarte, lahtede, fjordide, mägede, lopsakate ja ulatuslike metsade (kus on laialt levinud maailma kõrguselt teine igihaljas okaspuu Oregoni mänd) ning harva silmatud *[[sasquatch]]ide* poolest.

## Vaata ka
*Ameerika Ühendriikide loodeosa
*Atlantiline kirre
*Kaskaadide mäestik
*Vaikne rannik
*Vaikne ookean
Boshiya

**Boshiya** (ka *bushiyyah* või *ghatwa*) on Lähis-Ida ja kitsamalt Pärsia lahe stiilis täismõõduline must loor, mis tähendab, et see on ilma silmaavadeta ja katab kandja nägu täies ulatuses. Traditsiooniliselt kantakse seda koos *[[‘Abā'ah|‘abā'ahi]]* või mõne muu ülerõivaga. 

*Boshiyyah* või *bushiyyah* on sisuliselt suur õhuke, puuvillasest marlist ruut, mille ülaosas on kinnitussidemed. Seda kantakse lauba ülaosas (kas kandja pearäti all või üle selle). Loor laotub üle kogu näo. Kui loor üles tõsta, paljastab see kandja nägu terviklikult. Boshiya ei ole tavaliselt nii läbipaistmatu ega kattev kui traditsiooniline nikaab, kuigi neid saab kanda ka koos, kui naine soovib eriti tagasihoidlik olla mitte seotud (mitte-mahram) meeste seas.
Leonid Reiman

**Leonid Dododžonovitš Reiman** (vene keeles Леонид Дододжонович Рейман; sündinud 12. juulil 1957 Leningradis Nõukogude Liidus) on Venemaa riigitegelane, endine minister. 

Ta oli aastatel 2004–2008 Venemaa Föderatsiooni infotehnoloogia- ja sideminister ja 2008–2010 Venemaa presidendi Dmitri Medvedevi nõunik. Ta on 2008. aastast Venemaa Föderatsiooni 1. klassi tõeline riiginõunik.

## Isiklikku
Tema isa, Buhhaara emiraadis 1915. aastal sündinud tadžiki ja usbeki päritolu Dododžon Tadžijev, elas suurema osa oma elust Dušanbes. Sai seal filoloogiaprofessoriks. Leonid Reimani ema filoloogiadoktor Jekaterina Aleksandrovna Reiman (suri 2009) oli eesti-juudi päritolu: ema poolt juut ja isa poolt eestlane. Tutvusid Leningradis filoloogiasümpoosiumil.

1983. aastal Leningradis värvati Leonid Reimani Riikliku Julgeoleku Komitee kaastööliseks. Ta nõustus, kuid varsti selgus, et tema kandidatuur ei sobinud. Põhjuseks oli asjaolu, et tema üks emapoolseid sugulasi oli Teises maailmasõjas sõdinud sakslaste poolel ja pärast sõda oli lahkunud Läände.

## Viited
Kislev

**Kislev** (heebrea keeles ‏כִּסְלֵו) on juudi kalendris tsiviilaasta 3. ja sakraalaasta 9. kuu. Kuus on enamasti 30 päeva, mõnikord aga 29 päeva. Gregoriuse kalendris langeb ta tänapäeval enamasti novembrile ja detsembrile.

Kislevi 25. päeval algab hanuka.

## Viited
Tevet

**Tevet** (heebrea keeles טֵבֵת) on juudi kalendris tsiviilaasta 4. ja sakraalaasta 10. kuu. Kuus on 29 päeva. Gregoriuse kalendris langeb ta tänapäeval enamasti detsembrile ja jaanuarile.

2. tevet (harvadel juhtudel 3. tevet) on hanukka viimane päev.
Aleksander Nepper

**Aleksander Nepper** (30. mai 1891 – 27. aprill 1944 Oti küla, Pöide vald) oli eesti põllumees.

Ta oli Pöide põllumeeste konvendi, Uuemõisa vallavolikogu ja revisjonikomisjoni liige ja Orissaare ühispanga nõukogu esimees. Saksa okupatsiooni ajal oli ta kuni surmani Pöide vallavanem ja Saaremaa maanõunik, suri tüüfusse.
Hollandimarokolased

**Hollandimarokolased** on Maroko sisserändajad ja nende järeltulijad, kes elavad Hollandis. 2017. aasta andmetel elab riigis 391 088 Maroko päritolu inimest, kellest enamus on islamiusulised.

## Migratsiooni ajalugu
Marokolased ei olnud esindatud esimese ja kõige suurema Hollandi migratsiooni laine ajal, mis kestis 1940. aastate keskpaigast kuni 1960. aastate keskpaigani. Nendel aegadel tulid migrandid peamiselt Madalmaade endistest kolooniatest. Kuid teise suure migratsiooni laine ajal, mis jäi 1965 ja 1973. aastate vahele tuli Hollandisse sadu tuhandeid marokolasi ja türklasi. Aastatel 1974–1986 tuli neid veel 170 000.
Tallinna kilud

**Tallinna kilud** on Eestis ja Lätis Läänemere kiludest valmistatav vürtsikilutoode ja registreerimata kaubamärk.

19. sajandi alguses veeti vürtsikilu järjest rohkem teistesse kubermangudesse ning Tallinna sadama kaudu ka välismaale. Toote rahvusvaheliselt tuntuimaks saksakeelseks kaubamärgiks sai *Revaller Killo* (Venemaal *Ревельские кильки*). 1870. aastal hakkas Tallinna kilusid tootma Hara saarel tegutsenud Taani päritoluga Eesti ettevõtja Voldemar Sörensen oma konservitööstuses, sellest ajast pärineb ka tänapäeval kasutatav Tallinna kilude retsept. 1903. aastal valmistas Tallinna kilusid Tallinnas 30 ettevõtet, lisaks 15 Paldiskis ja kaks Kolga rannas.

Tallinna kilusid toodab näiteks Kihnu Kala AS, mis on asutatud 1994. aastal Kihnu saarel, kuid 2005. aastast asub tootmine Pärnus. Ettevõttes toodetavate Tallinna kilude vürtsisegu koosneb 12 vürtsist. Kilude tootmist alustatakse tavaliselt septembri lõpus ja toodetakse kuni aprillini. Toote kaane ja toosi kujundus ning ka retseptuur on alates 1997. aastast patenteeritud. Tallinna kilusid toodab ka Saaremaal tegutsev Läätsa Kalatööstus AS, mis on loodud 1999. aastal Hiiu Kalur AS-i tütarettevõttena.

Kapten Granti Tallinna kilusid toodetakse Lätis.

Tallinna konservikarbi etiketil on sageli kujutatud Tallinna vanalinna siluetti – sellest ka väljend "kilukarbisiluett".

## Vaata ka
* Vürtsikilu
* Eesti köök

## Viited
Fouradi

**Fouradi** on Hollandi hiphopibänd, mis tegutseb Amsterdamis. Selle liikmed on kaks maroko päritolu venda, **Mohamed** (sündinud 5. jaanuar 1982) ja **Brahim** (19. november 1985) **Fouradi**. 

## Diskograafia
### Albumid

* De Favoriete Schoonzoons (2009)

### Singlid

#### Koostöö
Tallinna tänavavalgustus

**Tallinna tänavavalgustus** on tänavavalgustus, mida kasutati ja mida kasutatakse Tallinnas.

Tallinna tänavalgustusest saab rääkida alates 18. sajandi lõpust, kui kesklinna ja Toompeale pandi esimesed tänavalaternad. Need kujutasid endast ühe või kahe õlilambiga valgusteid ja need kinnitati köiele, mis rippus üle tänava. Õlilampe süütas ja neid kustutas öövaht. Hiljem kasutati köite asemel spetsiaalseid poste ja seintele kinnitatud konsoole. 

19. sajandi II poolel võeti linnas kasutusele gaasilaternad. Esimene gaasilatern süüdati 1865 Raekoja platsil. 

Esimesed elektrivalgustid tulid linnas kasutusele 19. sajandi lõpus.

Tänapäeval (2004) valgustab Tallinna umbes 36 000 valgustit, millest umbes 31 000 on naatrium-kõrgrõhulampvalgustid.

## Viited
Atlantic Northeast

**Atlantiline kirre** ehk **Atlantika** (inglise keeles teatud kui ***Atlantic Northeast***, lühendina *ANE*, harvemini ka ***Atlantica***) on Põhja-Ameerika geograafiline regioon, mis hõlmab kuut Ameerika Ühendriikide osariiki ning viit Kanada provintsi Atlandi rannikul, mida ääristab Põhja-Atlandi ookean.

## Geograafilised määratlus
### Osariigid
*Connecticut,
*Massachusetts,
*Rhode Island,
*New Hampshire,
*Vermont,
*Maine.

### Provintsid
*Québec,
*Nova Scotia,
*New Brunswick,
*Prints Edwardi saar,
*Newfoundland ja Labrador.

### Suurlinnad
Regiooni 10 suurimat linna Atlandi rannikul: Boston, Halifax, Portland, Providence, Ville de Québec, St. John's, New Bedford, Gloucester, Bridgeport ja Saint John.

## Vaata ka
*Atlandi-Kanada ja Kanada mereprovintsid
*Ameerika Ühendriikide kirdeosariigid
*Pacific Northwest
*Uus-Inglismaa
Adar

**Adar** (heebrea keeles אֲדָר) on juudi kalendris tsiviilaasta 6. ja sakraalaasta 12. kuu. Kuus on 29 päeva. Gregoriuse kalendris langeb ta tänapäeval enamasti veebruarile ja märtsile.

14. adaril on purim.

## Viited
Tatjana Ševtsova

**Tatjana Viktorovna Ševtsova** (vene keeles Татьяна Викторовна Шевцова; sündinud 22. juulil 1969 Kozelskis Kaluuga oblastis Vene NFSV-s Nõukogude Liidus) on Venemaa riigitegelane. 

Ta oli 4. augustist 2010 kuni 17. juunini 2024 Venemaa Föderatsiooni kaitseministri asetäitja. 2011. aastast on ta Venemaa Föderatsiooni 1. klassi tõeline riiginõunik.

## Tippametniku karjäär
Ševtsova oli aastatel 2004–2010 Venemaa Föderatsiooni Föderaalse Maksuteenistuse asejuht (juht oli Anatoli Serdjukov). 2009. aastal sai ta Venemaa Föderatsiooni 2. klassi tõelise riiginõuniku teenistusastme. Vahepeal kaitseministriks saanud Serdjukov kutsus 2010. aasta mais Ševtsova endale nõunikuks. Sama aasta augustis määrati Ševtsova president Dmitri Medvedevi seadlusega kaitseministri asetäitjaks. 2012. aastal vahetas Sergei Šoigu kaitseministri ametitoolil Serdjukovi välja. Erinevalt mitmest teisest Serdjukovi asetäitjast jäi Ševtsova ametisse edasi.

Kaitseministri asetäitja ametis kureerib ta Venemaa Föderatsiooni relvajõudude finantseerimisega seotud küsimusi.
Tuzla

**Tuzla** on Bosnia ja Hertsegoviina suuruselt kolmas linn, Bosnia ja Hertsegoviina Föderatsiooni Tuzla kantoni ja Tuzla valla halduskeskus. 2013. aasta seisuga elas linnas 80 570 inimest.

Tuzla on Kirde-Bosnia majandus-, haridus-, tervise- ja turismikeskus. Linna kaks ülikooli teevad Tuzlast kogu riigi ühe tähtsama hariduskeskuse. Laiapõhjaline ja mitmekülgne tööstussektor teeb linnast ühe riigi tähtsama tööstuspiirkonna. Populaarsust koguv soolajärveturism on viimastel aastatel andnud hoogu linna teenindussektori kasvule. Linna keskpargis asub Euroopa ainus soolajärv, mida külastab iga aasta üle 350 000 turisti. Esimesed andmed linnast pärinevad 9. sajandist; tänapäevasem Tuzla sai tähtsaks 1510. aastal, kui sellest sai Osmanite riigi tähtsam tugipunkt Balkani poolsaarel.

Tuzlat peetakse ühtlasi ka üheks Bosnia ja Hertegoviina kõige multikultuursemaks linnaks. Tuzlas on säilinud mitmekeelne elanikkond ka pärast Bosnia sõda, linnas on märkimisväärne osakaal nii bosnialasi, serblasi kui ka horvaate; lisaks sellele on Tuzlas ka väiksem juutide kogukond.

## Viited

## Välislingid
* Linna koduleht
Tuzla (täpsustus)

**Tuzla** on türgikeelne sõna, mille tähendus on "koht, kus loomadele söödetakse soola". Üldiselt kanti sool siledatele kiviplaatidele, kust loomad seda lakkuda said. Seda nime kannab mitu paika:
*Tuzla ringkond – piir- ja ringkond Türgi İstanbuli provintsis
*Tuzla – linn ja omavalitsus Bosnias ja Hertsegoviinas
**Tuzla linn on ka Tuzla kantoni halduskeskus
*Tuzla (Constanța) – kommuun Rumeenia Constanța maakonnas
*Tuzi järv – Türgi suuruselt teine järv
*Tuzla säär – maasäär Krimmi poolsaare Kertši väinas
**Tuzla saar – saar Krimmi poolsaare Kertši väinas
*Enkomi või Tuzla – Kirde-Küprose linna Famagusta läheduses asuv linn
*Tuzla – kaluriküla Türgi Adana provintsis
*Bulgaaria Musta mere rannikul:
**Šabla järv või *Šablenska Tuzla* - soolajärv Bulgaaria linna Shabla läheduses
**Taukliman või *Nanevska Tuzla* - väike järv Bulgaaria Kavarna linna läheduses
**Baltšishka Tuzla - väike järv ja kuurortpiirkond Bulgaaria Baltšiku linna läheduses
*MS Tuzla, praeguse nimega MS Lodbrog - Rumeenia laev
Remix

**Remix** (ingliskeelne sõna tähenduses 'remiks') võib tähendada järgmist:
*Remix (Kamran ja Hoomani album)
*Remix (Lady Gaga album)
*...
Shahram Shabpareh

**Shahram Shabpareh** (pärsia keeles شهرام شب‌پره; sündinud 6. veebruaril 1948) on Iraani poplaulja ja laulukirjutaja.

## Karjäär
Ta alustas karjääri trummimängijana 1960. aastate alguses, kui ta oli 13 aastat vana. 17-aastaselt hakkas ta esinema ansambliga Rebells. Pärast 1979. aasta islamirevolutsiooni ei saanud paar aastat varem Californiasse elama asunud Shahram enam kodumaale naasta. Sellest ajast saadik on ta elanud Ameerika Ühendriikides. Oma 50-aastase karjääri jooksul on ta saanud populaarseks artistiks Iraani inimeste seas. Tema kontserte on hästi vastu võtnud iraanlased üle kogu maailma. Shahram on pärsia talendisaate kohtunik.

## Diskograafia

### Stuudioalbumid

* *Taar Taa Geetaar* ℗ 2012 Avang Music
* *Tapesh* (2008)
* *Fire* (2005)
* *Donya* (2001)
* *Didar* (1999)
* *Rhythm of the Night* (1998)
* *Do Rahi* (1996)
* *Story* (1995)
* *Summer of 94* (1994)
* *Summer of 92* (1992)
* *Shagerde Aval* ℗ 1990 Taraneh Enterprises Inc
* *Khejalati* (1988)
* *Bagheh Alephba* ℗ 1987 Pars Video
* *Shaparak* (1986)
* *Madreseh (Pariyah)* ℗ 1985 Pars Video
* *Telesm* (1984)
* *Shahre Eshgh?* (1983)
* *Iran Iran* (1982)
* *Mosafer* (1981)
* *Hich Koja Iran Nemisheh* (1980)
* *Deyar* (1979)
* *Gorg Va Bareh* ℗ 1977 Taraneh Enterprises Inc
* *Rock & Roll* (1977)

## Filmograafia

* *Booye Gandom* (1977)
* *Mahiha Dar Khak Mimirand* (1977)
* *Alafhaye Harz* (1976)
* *Shabe Ghariban* (1975)
* *Aroose Dejle*

## Televisioon

* Pärsia talendisaade, režissöör Xarovan Eskandari (2014)
Marcelle

**Marcelle** oli Eesti esimesel iseseisvusajal Tallinnas aadressil Raekoja plats 8 tegutsenud kohvik. Tänapäeval asub samas kohas Maikrahvi restoran. 

Marcelle oli tegutsemise ajal Tallinna kohvikutest ainus, kus alkoholi ei müüdud. 1925. aastast mängis seal Eesti esimene elukutseline džässorkester The Murphy Band.

## Viited
Kärdla Vabrikutööliste Luubisõidu ja Kalapüügi Selts

**[[Hiiu-Kärdla kalevivabrik|Kärdla Vabriku]]tööliste Luubisõidu ja Kalapüügi Selts** (lühemalt **Luubisõidu ja Kalapüügi Selts**) oli Kärdlas tegutsenud kalurite selts. Selts asutati 1898 Ernest von Ungern-Sternbergi eestvõttel. Seda seltsi loetakse esimeseks kalurite seltsiks Eestis.

## Viited
Rakenduselektroonika

**Rakenduselektroonika** (*Applied Electronics*) on üldnimetus rakendusliku iseloomuga elektroonika kohta, millega on seotud mitmed elektroonikaharud, nagu näiteks tarbeelektroonika, tööstuselektroonika, jõuelektroonika, raadioelektroonika jt.

Alates 1990. aastatest oli Tallinna Tehnikaülikooli elektroonikainstituudis rakenduselektroonika õppetool.

## Vaata ka
*Tarbeelektroonika
*Mõõteelektroonika
Sande (Alam-Saksi)

**Sande** on vald Saksamaal Alam-Saksi liidumaal Friisimaa kreisis.

Valla pindala on 45 km². 31. detsembril 2015 elas seal 8879 inimest. Vald paikneb Jade abaja ääres, umbes 7 km Wilhelmshavenist läänes ja 12 km Jeverist kagus.

Sande on raudtee ääres, mis ühendab Oldenburgi Wilhelmshaveni ja Esensiga. Möödasõit on planeeritud nii, et JadeWeserPorti rongiliiklus ei läbi Sande keskust.


2012-05-28 Fotoflug Cuxhaven Wilhelmshaven DSC 3873.jpg|Sande järv
Ems-Jade-Kanal-near-Sande.jpg|
2012-05-28 Fotoflug Cuxhaven Wilhelmshaven DSCF9720.jpg|
Wasserschloss Gödens.jpg


## Viited

## Välislingid

* www.sande.de
Ševat

**Ševat** (heebrea keeles שְׁבָט) on juudi kalendris tsiviilaasta 5. ja sakraalaasta 11. kuu. Kuus on 30 päeva. Gregoriuse kalendris langeb ta tänapäeval enamasti jaanuarile ja veebruarile.

15. ševatil on tu bi-švat.
Aretha Franklin

**Aretha Louise Franklin** (25. märts 1942 Memphis, Tennessee – 16. august 2018 Detroit, Michigan) oli USA laulja ja laululooja.

Ta alustas laulmist lapsena, lauldes Detroiti baptistikirikus gosplit. Tema isa C. L. Franklin töötas selles kirikus kirikuõpetajana. Lauljakarjääri alustas ta 18-aastaselt 1960. aastal, salvestades plaadifirmale Columbia Records, kuid saavutas tagasihoidlikku edu.

1966. aastal otsustas ta sõlmida lepingu Atlantic Recordsiga. Järgmistel aastatel saavutas suurt edu selliste soulilauludega nagu "Respect", "(You Make Me Feel Like) A Natural Woman", "Spanish Harlem" ja "Think". 1960. aastate lõpus nimetati teda juba soulikuningannaks. Ta salvestas Atlanticuga mitu kriitikutelt kiidusõnu kui ka müügiedult edukaid albumeid, mille hulka kuulusid "I Never Loved a Man the Way I Love You" (1967), "Lady Soul" (1968), "Young, Gifted and Black" (1972) ja "Amazing Grace" (1972). 1970. aastatel tekkisid tal plaadifirmaga probleemid. 1979. aastal sai tema isa tulistamises haavata. Pärast seda lahkus Franklin Atlanticust ja sõlmis plaadilepingu Arista Recordsiga, kellega leidis edu albumitega "Jump to It" (1982) ja "Who's Zoomin' Who?" (1985). Aastal 1980 mängis ta muusikalises komöödiafilmis "Bluusivennad" ("The Blues Brothers").

1998. aastal pälvis ta tähelepanu 40. Grammy auhindade tseremoonial esitatud ooperiaariaga "Nessun dorma". Samal aastal välja antud "A Rose Is Still a Rose" jäi tema viimaseks esineljakümne singliks.

Franklin suri 2018. aasta 16. augustil 76-aastaselt kõhunäärmevähki.

Billboardi edetabelitesse jõudis kokku 112 tema singlit, mille hulka kuulusid 77 singlit Billboard Hot 100-s, 17 esikümnesinglit ja 20 esikohasinglit R&B edetabelis. Franklini teiste tuntumate laulude hulka kuuluvad "Rock Steady", "Jump to It", "Freeway of Love", "Who's Zoomin' Who", "Chain of Fools", "Until You Come Back to Me (That's What I'm Gonna Do)", "Something He Can Feel", "I Knew You Were Waiting (For Me)" (koos George Michaeliga) ja The Rolling Stonesi laulu "Jumpin' Jack Flash" kaver.

Franklin pälvis kokku 18 Grammy auhinda, sh Grammy elutööauhinna (1994). Tema plaate on maailmas müüdud üle 75 miljoni, millega kuulub ta läbi aegade edukamate artistide sekka.

1987. aastal võeti Franklin esimese naisartistina Rock'n'rolli Kuulsuste Halli liikmeks. Ajakiri Rolling Stone on ta valinud kõigi aegade saja parima artisti ja saja parima laulja hulka. 1979. aastast on tal Hollywoodi kuulsuste alleel omanimeline täht. 2020. aastal võeti ta National Women's Hall of Fame'i liikmeks.

## Tunnustus
*1994 – Kennedy Keskuse elutööauhind
*1999 – National Medal of Arts
*2005 – Presidendi Vabadusmedal

## Viited

## Välislingid

* Ametlik koduleht
Ilissa oja

**Ilissa oja** on oja Sakala kõrgustiku idaosas ja Võrtsjärve madalikul, Viljandi maakonnas Viljandi vallas, Väluste oja parempoolne lisajõgi.

Oja pikkus on 7 km, valgla pindala 7,2 km², langus 23 m ja lang 3,29 m/km. Oja saab alguse 59,5 m kõrgusel Vanausse külas ja suubub 36,5 m kõrgusel Väluste külas paremalt poolt Väluste ojasse 2,4 km kaugusel selle suudmest. Oja kuulub Ida-Eesti vesikonda ja Võrtsjärve alamvesikonda. 

## Viited

## Välislingid
*
*
Korpusearst

**Korpusearst** (vene keeles *врач корпуса*, slängis *корврач*) oli Punaarmees ja NSV Liidu mereväes aastatel 1935–1942 kehtinud sõjaväeline auaste meditsiiniteenistuse juhtivkoosseisule. 

Punaarmee maa- ja lennuväes aastatel 1935–1940 vastas korpusearstile korpusekomandöri auaste. Mereväes vastas korpusearstile 1. järgu flagmani auaste. Korpusearstist kõrgem auaste oli armeearsti (mida kellelegi ei ole antud) ja madalam diviisiarsti auaste. 1940. aasta mais kehtestati sõjaväe kõrgemale juhtivale koosseisule kindralite ja admiralide auastmed, kuid meditsiiniteenistuses seni kehtinud auastmed jäid muutmata. Küll aga muudeti nende vastavust maa-, õhu- ja mereväe aukraadidele ühe astme võrra kõrgemaks. Nii hakkas korpusearstile vastama maa- ja õhuväes kindralpolkovniku ja mereväes admirali auaste. 

2. jaanuaril 1943 viidi NSV Liidu Riikliku Kaitsekomitee määrusega meditsiiniteenistusele sisse uued auastmed. Senistele korpusearstidele anti 1943. aastal ümberatesteerimise käigus kas meditsiiniteenistuse kindralmajori või meditsiiniteenistuse kindralleitnandi auaste. 

## Korpusearste
*Nikolai Anitškov (1885–1964), Kirovi-nimelise Sõjameditsiini Akadeemia patoloogilise anatoomia kateedri ülem, NSV Liidu Teaduste Akadeemia akadeemik, sai 1943 meditsiiniteenistuse kindralleitnandi auastme
*Nikolai Burdenko (1876–1946), Punaarmee peakirurg, NSV Liidu Teaduste Akadeemia akadeemik (auastme sai 1941; hiljem on saanud meditsiiniteenistuse kindralpolkovniku auastme)
*Leon Orbeli (1882–1958), Kirovi-nimelise Sõjameditsiini Akadeemia kateedriülem, NSV Liidu Teaduste Akadeemia akadeemik (auastme sai 1941; hiljem on saanud meditsiiniteenistuse kindralpolkovniku auastme)
*Viktor Ossipov (1871–1947), Kirovi-nimelise Sõjameditsiini Akadeemia psühhiaatria kateedri ülem, NSV Liidu Teaduste Akadeemia korrespondentliige, sai 1943 meditsiiniteenistuse kindralleitnandi auastme
*Jevgeni Pavlovski (1884–1965), Kirovi-nimelise Sõjameditsiini Akadeemia bioloogia ja parasitoloogia kateedri ülem, NSV Liidu Teaduste Akadeemia akadeemik, sai 1943 meditsiiniteenistuse kindralleitnandi auastme
*Jefim Smirnov (1904–1989), Punaarmee sõjalis-sanitaarse peavalitsuse ülem, ülendati 1943 meditsiiniteenistuse kindralpolkovnikuks
*Vladmir Vojatšek (1876–1971), Kirovi-nimelise Sõjameditsiini Akadeemia otorinolarüngoloogia kateedri ülem, sai 1943 meditsiiniteenistuse kindralleitnandi auastme


USSR_stamp_N.Burdenko_1976_4k.jpg|Nikolai Burdenko

Evgenil_Nikanorovich_Pavlovsky._Photograph_by_L.J._Bruce-Chw_Wellcome_V0028001.jpg |Jevgeni Pavlovski


## Viited
Nöör

**Nöör** on punutud või keerutatud sidumis- ja kinnitusvahend.

Klassikaliselt on nööri materjal tekstiilkiudaine. Nöör on jämedam kui niit ja peenem kui köis. 

## Nööride liike kasutusala järgi
*Hüppenöör
*Süütenöör
*Detoneeriv nöör
*Pesunöör
*Kriidinöör
*Vibunöör

## Vaata ka
*Lõng
*Niit
*Köis
*Kipu
*Nöörlood
*Jojo

## Viited
Kirjanduse sõbrad

**Kirjanduse sõbrad** oli 1901-1902 Tartus tegutsenud kooliõpilaste huvialaring. Ringi juhendas Gustav Suits. Ring andis välja albumit "Kiired".

## Vaata ka
*Noor-Eesti

## Viited
Balti ajakirjandussõda

**Balti ajakirjandussõda** oli 1864-1869 ajakirjanduses toimunud tuline vaidlus, milles vene slavofiilid ja reformimeelsed baltisaksa liberaalid arutasid selle üle, milline peaks olema Balti kubermangude edasine staatus. 

Sõda algas pärast Liivimaa ülemsuperintendendi kõnet 1864. aasta Liivimaa maapäeval Riias. 

Sõda lõppes pärast seda, kui Tartu ülikooli vene ajaloo professor Carl Schirren vallandati ja ta emigreerus Eestist. Schirren oli teravalt arvustanud Juri Samarini raamatut "Okrainõ Rossii. Russkoe Baltijskoe pomorje" (I osa), kus Samarin taotles Balti kubermangude elukorralduse ühtlustamist Venemaa keisririigi teiste aladega.

## Viited

## Välislingid
*Ajakirjandussõjast Eesti kultuuriloolises veebis "Kreutzwaldi sajand"
Mustla–Mõnnaste tee

**Mustla–Mõnnaste tee** (registrinumbriga 24163) on kõrvalmaantee Viljandi maakonnas. Tee pikkus on 9,53 km.

Tee saab alguse Ülensi külas Viljandi–Rõngu maantee 23. kilomeetrilt, läbib Vanausse küla ning lõppeb Mõnnaste külas Viljandi–Väluste–Mustla tee 24. kilomeetril.

Tee ristub 6. kilomeetril Holstre–Mõnnaste teega ja 7. kilomeetril Väluste–Mõnnaste teega.

## Viited
Eesti lauljate loend

## A
*Helen Adamson
*Andrus Albrecht
*Urmas Alender
*Paul Allik
*Aile Alveus-Krautmann
*Toomas Anni
*Anu Anton
*Jaan Arder
*Helin-Mari Arder
*Johanna Kristina Artjušin
*Aile Asszonyi-Braun

## B

*Sissi Nylia Benita
*Dave Benton
*Elina Born

## D

*Maria Dangell
## E
*Katrin Ehala
*Vaiko Eplik
*Eda-Ines Etti
*Rauno Elp

## G

*Gunnar Graps
*Viktor Gurjev

## H

*Hedvig Hanson
*Els Himma
*Nancy Himma
*Sirli Hiius
*Ingrid Hagel

## I

*Maarja-Liis Ilus
*Taavi Immato

## J

*Getter Jaani
*Jaak Joala
*Robin Juhkental
*Ardo Juhkov
*Toomas Jõesaar
*Mariliis Jõgeva
*Üllar Jörberg

## K

*Kill Kaare
*Leelo Karp
*Tajo Kadajas
*Jarek Kasar
*Kare Kauks
*Kuno Kerge
*Peeter Kirss
*Kerli Kivilaan
*Diana Klas 
*Liisi Koikson
*Hilda Koni
*Miliza Korjus
*Klara Kotter
*Jaagup Kreem 
*Marta Lotta Kukk
*Marten Kuningas
*Voldemar Kuslap
*Lenna Kuurmaa
*Tiit Kuusik
*Kerli Kõiv 
*Ele Kõlar
*Kaja Kõlar

## L

*Silver Laas
*Henry Laks
*Boris Lehtlaan
*Toomas Leis
*Liis Lemsalu
*Ott Lepland
*Lauri Liiv
*Ivo Linna
*Reet Linna
*Robert Linna
*Sander Loite 
*Maian Lomp (Maian)
*Uno Loop
*Toomas Lunge
*Heli Lääts

## M
*Viveli Maar
*Anne Maasik
*Oliver Mazurtšak (Ollie)
*Marko Matvere
*Tõnis Mägi
*Kerdo Mölder

## N

*Nancy
*Elina Netšajeva
*Hillar Norralt
*Sandra Nurmsalu
*Mati Nuude
*Kristjan Kalev Nuus ehk Marmormaze

## O

*Dagmar Oja
*Illart Orav
*Vello Orumets
*Georg Ots
*Karl Ots

## P

*Gerli Padar
*Tanel Padar
*Grete Paia
*Raul Palsner
*Thea Paluoja 
*Helend Peep
*Jaan Pehk
*Tarmo Pihlap
*Jüri Pootsmann
*Laura Põldvere
*Eha Pärg
*Jüri Pärg

## R

*Mihkel Raud 
*Ranele Raudsoo
*Ott Raukas
*Rita Ray
*Artur Rinne
*Stig Rästa

## S

*Lauri Saatpalu
*Mikk Saar
*Tatjana Mihhailova-Saar
*Helgi Sallo
*Hendrik Sal-Saller
*Evelin Samuel
*Tõnis Sarap
*Birgit Sarrap
*Kalle Sepp
*Marie Sepp
*Uudo Sepp
*Leida Sibul
*Riho Sibul
*Janika Sillamaa
*Siiri Sisask
*Ewert Sundja
*Uku Suviste

## Z

*Jassi Zahharov

## T

*Heidy Tamme
*Kait Tamra
*Karl-Erik Taukar
*Kalju Terasmaa
*Eleryn Tiit 
*Koit Toome
*Liina Tsimmer
*Tiiu Tulp
*Jaan Tätte

## U

*Ülle Ulla
*Urmas Vare

## V
*Joosep Vahermägi
*Marvi Vallaste
*Sünne Valtri
*Urmas Vare
*Tiiu Varik
*Harri Vasar
*Anne Velli
*Anne Veski
*Kaire Vilgats
*Veljo Vingissar
*Priit Volmer
*Silvi Vrait
*Mare Väljataga

## Õ

*Birgit Õigemeel

## Ü
*Gertrud Üppis

## Y
*Yasmyn
La Liga hooaeg 2018–2019

**La Liga hooaeg 2018–2019** oli Hispaania La Liga 88. hooaeg. Hooaeg algas 17. augustil 2018 ja lõppes 26. mail 2019.

Tiitlit kaitses edukalt Barcelona, kes võitis La Liga 25. korda.

## Klubid
Liiga hooajal osales 20 meeskonda: 17 klubi eelmisest hooajast ja kolm klubi eelmise aasta Hispaania jalgpalli esiliigast Segunda División.

Esiliiga võitja Rayo Vallecano mängis kõrgliigas viimati hooajal 2015–2016, mil jäädi 18. kohale ja langeti kõrgliigast välja.

Esiliiga teine klubi Huesca mängis Hispaania kõrgliigas esimakordselt.

Esiliiga kuues meeskond Valladolid kindlustas pääsu kõrgliigasse tänu võitudele üleminekumängudel. Valladolid mängis kõrgliigas viimati hooajal 2013–2014, mil saadi 19. koht ja langeti esiliigasse.

Rayo Vallecano, Huesca ja Valladolid asendasid La Ligast välja langenud Málagat, Las Palmast ja Deportivo de La Coruñat. Nii Rayo Vallecano kui ka Huesca ei suutnud liigasse püsima jääda. Samuti langes liigast välja  Girona, kes mängis kõrgliigas alates hooajast 2017–18.

La Ligas mängisid hooajal 2018–19 järgmised 20 klubi:

*Peatreenerid hooaja alguse seisuga*:

## Tabel

## Statistika
### Enim väravaid

### Enim väravasööte

### Zamora auhind

Ajaleht Marca tunnustab Zamora auhinnaga väravavahti, kes on lasknud endale lüüa keskmiselt kõige vähem väravaid mängus. Auhinnale kandideerimiseks peab väravavaht olema mänginud vähemalt 28 mängus 60 minutit.

### Kübaratrikid

## Meisterklubi meeskond
Barcelona meeskond hooajal 2018–19:
* **Väravavahid:** Marc-André ter Stegen (35/0); Jasper Cillessen (3/0)
* **Kaitsjad:** Jordi Alba (36/2); Gerard Piqué (35/4); Sergi Roberto (29/0); Nélson Semedo (26/1); Clément Lenglet (23/1); Samuel Umtiti (14/0); Thomas Vermaelen (9/0); Moussa Wagué (3/0); Jeison Murillo (2/0); Jean-Clair Todibo (2/0)
* **Poolkaitsjad:** Sergio Busquets (35/0); Philippe Coutinho (34/5); Ivan Rakitić (34/3); Arturo Vidal (33/3); Arthur (27/0); Carles Aleñá (17/2); Rafinha (5/0); Kevin-Prince Boateng (3/0); Àlex Collado (1/0); Riqui Puig (1/0) 
* **Ründajad:** Lionel Messi  (34/36); Luis Suárez (33/21); Ousmane Dembélé (29/8); Malcom (15/1); Carles Perez (1/0); Abel Ruiz (1/0)
* **Peatreener:** Ernesto Valverde

** [[Munir]] (7/1) ja [[Denis Suárez]] (2/0) lahkusid klubist hooaja jooksul.*

## Välislingid
* Koduleht
* La Liga tulemused ja statistika Soccerway lehel